ཀན་སུའུ་མི་རིགས་དཔེ་སྐྲུན་ཁང་ནི་༡༩༥༧ལོར་ཚུགས་ཤིང་།ཀན་སུའུ་ཞིང་ཆེན་གྱི་ཆེས་སྔ་བའི་ཆེད་ལས་དཔེ་སྐྲུན་ཁང་ཞིག་ཡིན་ལ།དང་ཐོག་འཛུགས་སྐབས་བོད་ཡིག་དང་སོག་ཡིག་གི་རྩོམ་སྒྱུར་ཁང་གཉིས་ཡོད།༡༩༧༩ལོར་ཀན་སུའུ་ཞིང་ཆེན་གྱི་ཨ་ལག་ཤ་ཆིས་དང་ཨུ་ཅི་ན་ཆིས་ཏེ་སོག་རིགས་རང་སྐྱོང་ས་ཁུལ་གཉིས་ནང་སོག་རང་སྐྱོང་ལྗོངས་ལ་བཅད་པས།ཀན་སུའུ་མི་རིགས་དཔེ་སྐྲུན་ཁང་གིས་ཀྱང་དེ་ནས་བཟུང་སོག་ཡིག་གི་དཔེ་ཆ་བསྐྲུན་མཚམས་བཞག༡༩༩༠ལོ་ནས་བཟུང་།ཀན་སུའུ་མི་དམངས་དཔེ་སྐྲུན་ཁང་གི་འགོ་ཁྲིད་འོག་གི་ཆེད་ལས་དཔེ་སྐྲུན་ཁང་ཞིག་ཏུ་གྱུར་ལ།༢༠༠༦ལོའི་ཟླ་དང་པོར།ཀློག་པ་པོ་དཔེ་སྐྲུན་ཚོགས་སྡེའི་གཤམ་གཏོགས་དཔེ་སྐྲུན་ཁང་ཞིག་ཏུ་གྱུར་ཞིང་།༢༠༡༠ལོའི་ཟླ་༡༢པར།ཀློག་པ་པོ་དཔེ་སྐྲུན་གཏོང་སྦྱོར་མ་རྐང་ཀུང་སི་ལ་གཏོགས་པར་གྱུར་པ་དང་།༢༠༡༣ལོའི་ཟླ་དགུ་པར།ཀན་སུའུ་མི་རིགས་དཔེ་སྐྲུན་ཁང་ཚད་ཡོད་འགན་ཁུར་ཀུང་སི་ཞེས་སྒེར་ཚུགས་བྱས་ཤིང་།སྒེར་ཚུགས་ཀྱི་ཁྲིམས་མིའི་བདག་དབང་དང་ལྡན་པར་གྱུར་ཏོ།།